Document ID: /roh_data/filtered/fineweb-2-filterrobots_roh.jsonl.gz/65705

Pli e pli blers dovran puspè il traffic public e viagian cun la Viafier Retica. Tenor il pledader da medias, Simon Rageth, creschan las frequenzas en ils trens dapi duas, trais emnas. Cunzunt la damaun e la saira sajan blers passagiers en ils trens. Tut en tut saja il dumber da passagiers però anc adina sin in bass nivel.
Cifras exactas n'ha la Retica però anc betg. La fin da mars, cura che la crisa da corona ha cumenzà, èn las frequenzas tar la RhB ruttas en ed èn stadas bunamain 90% pli bassas che usità.